Yusof Kelana

Yusof Kelana (lahir Omar bin Kamarudin; 27 April 1954 – 15 Ogos 2020) merupakan seorang pengarah filem Malaysia dan pemilik syarikat penerbitan, M. E. Communications. Beliau juga mempunyai hubungan rapat dengan pelakon dan pengarah, Datuk Yusof Haslam sebagai rakan karib dan kolaborator filem.

Filemografi

Pengarah
 Juara (1991) – filem
 Tragedi Oktober (1996) – filem
 Tirai Malam (1998) – telefilem
 MX3 (2003) – filem
 Pontianak Menjerit (2005) – filem
 Bahaya Cinta (2014) – filem
 Bidong: The Boat People (2018) – filem

Penulis
 Pemburu Bayang (1993)

Penerbit
 Mahathir: The Journey (2021) – filem

Kesihatan dan kematian 
Tanda-tanda awal beliau mengidap kanser ialah selepas mengalami luka sebesar syiling 50 sen pada tapak kaki. Pada awalnya dia menyangka dirinya hanya menghidapi penyakit kencing manis. Sebelum menerima rawatan pakar, beliau sudah beberapa kali pergi ke klinik dan farmasi untuk mengubati luka tersebut namun tidak berjaya. Beliau disahkan mengidap kanser kulit tahap empat Julai lalu. 

Beliau meninggal dunia pada 15 Ogos 2020 akibat kanser kulit tahap empat yang sudah merebak ke bahagian otak di kediamannya di Taman Melawati, Kuala Lumpur. Jenazah Yusof dikebumikan di Tanah Perkuburan Islam Klang Gate selepas solat Zohor. Beliau meninggalkan balu, Myna Abdul Malik dan tiga cahaya mata perempuan. Suzana, Nur Yusnani dan Nur Azzrena.

Rujukan

Pautan luar
 

Kelahiran 1954
Pengarah filem Malaysia
Orang Malaysia berketurunan Melayu
Muslim Malaysia
Kematian 2020
Penerbit filem Malaysia
Orang dari Kuala Lumpur